เมื่อไปเล่นตู้ต่อยวัดพลังมาแล้วต่อยพลาด ต่อยไปโดนขอบโต๊ะ(พลาสติกหนา)ที่อยู่ด้านข้าง แต่ด้วยเพราะเหวี่ยงหมัดแรงเลยเกิดแผล แผลไม่ลึก ยาวประมาณ 0.5-1 เซนติเมตร ผมไปล้างน้ำแต่ไม่ได้ฟอกสบู่ กลับบ้านมา ก็เอาพลาสเตอร์แปะเลย แต่พอถึงกลางคืนก็ไปซื้อน้ำเกลือมาล้างแผล วันนี้ก็เอาแอลกอฮอล์ล้างแผลอีกรอบเวลาประมาณ 12.50-13.10น. ยังไม่ได้ไปพบแพทย์เลย แต่อยากรู้ว่าปล่อยไว้แบบนี้จะเป็นไรไหมครับ
สวัสดีค่ะ โรคบาดทะยักเกิดจากการติดเชื้อแบคทีเรียชนิดที่ชื่อClostridium tetaniโดยพบเชื้อชนิดนี้ในพื้นดิน พื้นผิวที่มีฝุ่นต่างๆ รวมทั้งผิวหนังและอุจจาระคน และยังพบได้ในมูลสัตว์ต่างๆ เช่น หมู ไก่ หมา แมว วัว ควาย เป็นต้น เชื้อบาดทะยักสามารถเข้าสู่ร่างกายและทำให้เกิดโรคได้หลายทาง โาดทะยักสามารถเข้าสู่ร่างกายและทำให้เกิดโรคได้หลายทาง เช่น- ผ่านทางแผลสด เช่น แผลจากตะปู หรือเศษไม้ตำ แผลถูกสัตว์กัด แผลถลอก แผลฉีกขาด แผลถูกไฟไหม้ น้ำร้อนลวก รวมถึงแผลที่ถูกขอบโต๊ะที่เป็นพลาสติกบาด- แผลจากการใช้เข็มฉีดยาร่วมกัน พบในกลุ่มผู้ใช้ยาเสพติด หรือการสักลาย- ผ่านทางแผลเรื้อรัง เช่น แผลเบาหวาน- ผ่านทางสายสะดือในเด็กแรกคลอด เกิดจากมารดาที่ไม่เคยฉีดวัคซีนบาดทะยัก และการใช้อุปกรณ์ที่ไม่สะอาดตัดสายสะดือเด็ก- จากการเป็นโรคหูชั้นกลางอักเสบมีบางกรณีที่ไม่พบสาเหตุว่า เชื้อเข้าสู่ร่างกายผ่านทางไหนดังนั้น หากเกิดบาดแผลมีเลือดออกเกิดขึ้น แนะนำควรพิจารณาฉีดวัคซีนป้องกันบาดทะยักค่ะโดยหากในสมัยเป็นเด็กทารกและเด็กเล็ก ได้รับวัคซีนครบตามกำหนด (ในเด็กเล็กจะเป็นวัคซีนรวมป้องกัน คอตีบ ไอกรน บาดทะยัก) และหากได้รับวัคซีนป้องกันบาดทะยักเข็มสุดท้ายมาไม่เกิน 10 ปี ไม่ต้องฉีดวัคซีนค่ะ แต่หากเกิน 10 ปีแล้ว ควรฉีดวัคซีนค่ะสำหรับบาดแผลท หากได้ฟอกทำความสะอาดด้วยสบู่และใส่แอลกอฮอล์ฆ่าเชื้อแล้ว ก็ถือว่าทำถูกต้องแล้ว หลังจากนั้น ก็ควรเช็ดทำความสะอาดแผลต่อด้วยน้ำเกลือสำหรับล้างแผลทุกวัน และควรหลีกเลี่ยงไม่ให้แผลโดนน้ำจนกว่าแผลจะหายค่ะ